Metodika výpočtu a konvergencie základnej sadzby
pre roky 2017 - 2022

# Účel dokumentu

Tento dokument stanovuje metodiku výpočtu základnej sadzby a popisuje systém konvergencie základných sadzieb pre roky 2017-2022. Zoznam PZS zaradených do systému financovania prostredníctvom DRG je uvedený v prílohe č. 1 tohto dokumentu. Dokument je vydávaný Úradom pre dohľad nad zdravotnou starostlivosťou (ďalej ÚDZS). Zmeny v dokumente je možné v ďalšom období vykonávať len na základe uznesení prijatých riadiacim výborom DRG.

# Výpočet základnej sadzby pre rok 2017

Pre rok 2017 platia individuálne základné sadzby (ďalej len **„ZS“**) pre každého poskytovateľa ústavnej zdravotnej starostlivosti (ďalej len **„PUZS“**) zaradeného do systému financovania prostredníctvom DRG. Tieto základné sadzby budú platiť počas celého roka 2017 a sú vypočítané nasledovne:

**Individuálna základná sadzba**

$ZS\_{i}=\frac{\sum\_{}^{}DRG náklady ZP na PUZSi}{\sum\_{}^{}Case-mix PUZSi}$ (1)

**Celoslovenská referenčná základná sadzba**

$ZS\_{SR}=\frac{\sum\_{}^{}DRG náklady ZP na PUZS}{\sum\_{}^{}Case-mix PUZS}$ (2)

**Informatívna „skupinová základná sadzba“**

$ZS\_{skup}=\frac{\sum\_{}^{}DRG náklady ZP na PUZSskup}{\sum\_{}^{}Case-mix PUZSskup}$ (3)

Informatívna skupinová ZS je vypočítaná pre skupiny charakterovo podobných nemocníc, ktorých zoznam tvorí Prílohu 2 tohto dokumentu.

Zdrojové údaje pre výpočet všetkých sadzieb vychádzajú z nákladov zdravotných poisťovní na ústavnú zdravotnú starostlivosť DRG relevantných nemocníc za rok 2015.

Základné sadzby pre rok 2017 zverejní ÚDZS v samostatnom dokumente na webovej stránke ÚDZS. Pre stanovenie individuálnej základnej sadzby P$U$ZS zaradených v skupine č. 8 „Ostatné zdravotnícke zariadenia“ sa pre rok 2017 použije odlišný postup. Základná sadzba bude pre túto skupinu stanovená jednotne na úrovni skupinovej sadzby všeobecných nemocníc 1 typu.

# Výpočet základnej sadzby a harmonogram konvergencie pre roky 2018 - 2022

## Výpočet základnej sadzby pre roky 2018 - 2022

Pre rok 2018 sa vypočítajú individuálne a informatívne skupinové základné sadzby podľa vzorcov (1) a (3) z údajov všetkých zdravotných poisťovní o zrevidovanej zdravotnej starostlivosti za rok 2016 spracovaných na ÚDZS v roku 2017. Obdobný postup sa v uvedenom období použije pre každý ďalší rok (pozri tabuľku 1).

Celoslovenská referenčná základná sadzba sa pre rok 2018 a následné roky v danom období vypočíta z predikovaných disponibilných zdrojov pre financovanie PUZS podľa DRG (po odpočítaní plánovaných nákladov na pripočitateľné položky) nasledovne

$$RZS\_{SR na nasledujúci rok}=\frac{\sum\_{}^{}Disponibilné zdroje pre ÚZS spadajúcu do DRG na nasledujúci rok}{\sum\_{}^{}Case-mix PZS}$$

Na predikcii disponibilných zdrojov a plánovaní nákladov na pripočítateľné položky sa podieľajú zástupcovia Ministerstva zdravotníctva Slovenskej republiky, všetkých zdravotných poisťovní a ÚDZS spoločne. Základné sadzby budú platné vždy na dobu jeden rok a budú zverejnené po ich odsúhlasení riadiacim výborom do 30. septembra roka, ktorý predchádza roku platnosti týchto sadzieb.

# Harmonogram konvergencie základných sadzieb na roky 2018 - 2022

Od roku 2018 začne 5-ročný proces konvergencie, počas ktorého sa budú individuálne ZS približovať ku skupinovej ZS, pričom skupinová ZS sa bude zároveň približovať ku celoslovenskej referenčnej ZS. Výpočet individuálnych základných sadzieb, ktoré bude ÚDZS v tomto období zverejňovať, bude preto prebiehať v nasledujúcich krokoch:

1. Vypočítajú sa individuálne ZS
2. Vypočíta sa referenčná celoslovenská ZS
3. Vypočítajú sa skupinové ZS v skupinách charakterovo podobných nemocníc podľa Prílohy 2

Ďalšie kroky (4. a 5.) sa definujú pre každý rok zvlášť a to nasledovne:

**2018**

1. Skupinové ZS sa priblížia o 20% rozdielu k celoslovenskej ZS (ak je skupinová ZS väčšia ako celoslovenská, tak bude znížená o 20% ich vzájomného rozdielu; ak je skupinová ZS menšia ako celoslovenská, tak bude navýšená o 20% ich vzájomného rozdielu)
2. Individuálne ZS sa priblížia o 20% rozdielu k skupinovej ZS (ak je individuálna ZS väčšia ako skupinová, tak bude znížená o 20% ich vzájomného rozdielu; ak je individuálna ZS menšia ako skupinová, tak bude navýšená o 20% ich vzájomného rozdielu)

**2019**

1. Skupinové ZS sa priblížia o 40% rozdielu k celoslovenskej ZS (ak je skupinová ZS väčšia ako celoslovenská, tak bude znížená o 40% ich vzájomného rozdielu; ak je skupinová ZS menšia ako celoslovenská, tak bude navýšená o 40% ich vzájomného rozdielu)
2. Individuálne ZS sa priblížia o 40% rozdielu k skupinovej ZS (ak je individuálna ZS väčšia ako skupinová, tak bude znížená o 40% ich vzájomného rozdielu; ak je individuálna ZS menšia ako skupinová, tak bude navýšená o 40% ich vzájomného rozdielu)

**2020**

1. Skupinové ZS sa priblížia o 60% rozdielu k celoslovenskej ZS (ak je skupinová ZS väčšia ako celoslovenská, tak bude znížená o 60% ich vzájomného rozdielu; ak je skupinová ZS menšia ako celoslovenská, tak bude navýšená o 60% ich vzájomného rozdielu)
2. Individuálne ZS sa priblížia o 60% rozdielu k skupinovej ZS (ak je individuálna ZS väčšia ako skupinová, tak bude znížená o 60% ich vzájomného rozdielu; ak je individuálna ZS menšia ako skupinová, tak bude navýšená o 60% ich vzájomného rozdielu)

**2021**

1. Skupinové ZS sa priblížia o 80% rozdielu k celoslovenskej ZS (ak je skupinová ZS väčšia ako celoslovenská, tak bude znížená o 80% ich vzájomného rozdielu; ak je skupinová ZS menšia ako celoslovenská, tak bude navýšená o 80% ich vzájomného rozdielu)
2. Individuálne ZS sa priblížia o 80% rozdielu k skupinovej ZS (ak je individuálna ZS väčšia ako skupinová, tak bude znížená o 80% ich vzájomného rozdielu; ak je individuálna ZS menšia ako skupinová, tak bude navýšená o 80% ich vzájomného rozdielu)

**2022**

Všetky sadzby budú na úrovni „celoslovenskej referenčnej základnej sadzby“

Tabuľka 1: *Špecifikácia zdrojových údajov pre výpočet DRG základných sadzieb*

|  |  |
| --- | --- |
| **Rok** | **Údaje pre výpočet základných sadzieb** |
| 2018 | 2016  |
| 2019 | 2017 |
| 2020 | 2018 |
| 2021 | 2019 |
| 2022 | 2020 |

Algoritmus postupnej konvergencie sadzieb o 20% dosiahne, že pre rok 2022 budú všetky ZS zjednotené na celom území SR. Od roku 2023 bude teda možné pristúpiť k výpočtu ZS na základe nasledujúceho vzorca (vzorec pre celoslovenskú referenčnú základnú sadzbu):

$$RZS\_{SR na nasledujúci rok}=\frac{\sum\_{}^{}Disponibilné zdroje pre ÚZS spadajúcu do DRG na nasledujúci rok}{\sum\_{}^{}Case-mix PUZS}$$

Grafické zobrazenie časového harmonogramu postupnej konvergencie je znázornené na Obrázku č. 2.



Obrázok č, 2: *Časový harmonogram konvergencie*

Príloha č. 1: **Zoznam P**$U$**ZS zaradených do systému financovania prostredníctvom DRG**

|  |  |
| --- | --- |
| **Názov PZS** | IČO |
| NEMOCNICA S POLIKLINIKOU MYJAVA | 00610721 |
| VÄZENSKÁ NEMOCNICA TRENČÍN  | 00738301 |
| MNSP PROF.MUDR. RUDOLFA KORCA  | 17336015 |
| VŠEOBECNÁ NEMOCNICA S POLIKLINIKOU, N.O. Veľký Krtíš | 31908977 |
| REGIONÁLNA NEMOCNICA SOBRANCE ,N.O. | 35582391 |
| NEMOCNIČNÁ A.S. | 35865679 |
| NSP NOVÉ MESTO NAD VÁHOM N.O.  | 36119369 |
| NEMOCNICA S POLIKLINIKOU V ILAVE, N.O.  | 36119385 |
| NEMOCNICA HANDLOVÁ - 2. SÚKROMNÁ NEMOCNICA, S.R.O. | 36339865 |
| NEMOCNICA BÁNOVCE - 3.SÚKROMNÁ NEMOCNICA, S.R.O. | 36348015 |
| HOSPITALE, S.R.O. | 36524921 |
| ŽELEZNIČNÉ ZDRAVOTNÍCTVO KOŠICE, S.R.O.  | 36582433 |
| SI MEDICAL, S.R.O. | 36680478 |
| PRO VITAE N.O.  | 37886428 |
| NEMOCNICA SVÄTÉHO MICHALA, A.S. | 44570783 |
| NEMOCNICA NA OKRAJI MESTA, N.O. | 45736316 |
| NEMOCNICA S POLIKLINIKOU N.O. KRÁĽOVSKÝ CHLMEC | 45737967 |
| NEMOCNICA S POLIKLINIKOU POVAŽSKÁ BYSTRICA | 00610411 |
| HORNOORAVSKÁ NEMOCNICA S POLIKLINIKOU TRSTENÁ | 00634891 |
| DOLNOORAVSKÁ NEMOCNICA S POLIKLINIKOU MUDR. L. NÁDAŠI JÉGÉHO DOLNÝ KUBÍN | 00634905 |
| KYSUCKÁ NEMOCNICA S POLIKLINIKOU ČADCA | 17335469 |
| NSP PRIEVIDZA  | 17335795 |
| LIPTOVSKÁ NEMOCNICA S POLIKLINIKOU MUDR. IVANA STODOLU LIPTOVSKÝ MIKULÁŠ | 17336163 |
| NEMOCNICA S POLIKLINIKOU BREZNO, N.O. | 31908969 |
| SVET ZDRAVIA, A.S. | 35960884 |
| NEMOCNICA ALEXANDRA WINTERA N.O.  | 36084221 |
| NSP SV. JAKUBA, N.O., BARDEJOV | 36167908 |
| NEMOCNICA KROMPACHY, SPOL.S R.O. | 36182672 |
| NEMOCNICA SNINA, S.R.O. | 36509108 |
| VŠEOBECNÁ NEMOCNICA S POLIKLINIKOU LEVOČA, A.S. | 36594849 |
| NEMOCNICA S POLIKLINIKOU SV. BARBORY ROŽŇAVA | 36597341 |
| NEMOCNICA S POLIKLINIKOU SPIŠSKÁ NOVÁ VES, A.S. | 36597350 |
| NSP TREBIŠOV, A.S. | 36597376 |
| NEMOCNICA DR.VOJTECHA ALEXANDRA V KEŽMARKU N.O. | 37886436 |
| ĽUBOVNIANSKA NEMOCNICA, N.O.  | 37886851 |
| VŠEOBECNÁ NEMOCNICA S POLIKLINIKOU LUČENEC N.O. | 37954571 |
| FORLIFE N. O.  | 37970933 |
| FAKULTNÁ NEMOCNICA S POLIKLINIKOU SKALICA, A.S. | 44444761 |
| NEMOCNICA S POLIKLINIKOU SV. LUKÁŠA GALANTA, A.S. | 44452519 |
| NEMOCNICA S POLIKLINIKOU DUNAJSKÁ STREDA, A.S. | 44455356 |
| NEMOCNICA S POLIKLINIKOU ŠTEFANA KUKURU MICHALOVCE ,A.S. | 44927380 |
| NEMOCNICA ZVOLEN A. S. | 45594929 |
| NEMOCNICE S POLIKLINIKAMI N. O. | 45732205 |
| NEMOCNICA S POLIKLINIKOU, N.O. REVÚCA | 45736324 |
| VRANOVSKÁ NEMOCNICA, A.S. | 47249021 |
| NEMOCNICA A.LEŇA HUMENNÉ, A.S. | 47249048 |
| NEMOCNICA ARM. GENERÁLA L. SVOBODU SVIDNÍK, A.S. | 47249099 |
| FAKULTNÁ NEMOCNICA TRNAVA  | 00610381 |
| FAKULTNÁ NEMOCNICA TRENČÍN | 00610470 |
| FNSP J.A. REIMANA PREŠOV  | 00610577 |
| FAKULTNÁ NEMOCNICA S POLIKLINIKOU ŽILINA | 17335825 |
| FAKULTNÁ NEMOCNICA NITRA  | 17336007 |
| FAKULTNÁ NEMOCNICA S POLIKLINIKOU N.ZÁMKY | 17336112 |
| UNIVERZITNÁ NEMOCNICA S POLIKLINIKOU MILOSRDNÍ BRATIA, SPOL. S.R.O. | 31386563 |
| ÚSTREDNÁ VOJENSKÁ NEMOCNICA SNP RUŽOMBEROK - FAKULTNÁ NEMOCNICA | 31936415 |
| NEMOCNICA KOŠICE-ŠACA A.S. 1.SÚKR.NEMOC. | 36168165 |
| NEMOCNICA POPRAD, A.S. | 36513458 |
| FNSP F.D.ROOSEVELTA BANSKÁ BYSTRICA  | 00165549 |
| UNIVERZITNÁ NEMOCNICA MARTIN | 00365327 |
| UNIVERZITNÁ NEMOCNICA L. PASTEURA KOŠICE | 00606707 |
| DETSKÁ FAKULTNÁ NEMOCNICA KOŠICE  | 00606715 |
| DETSKÁ FAKULTNÁ NEMOCNICA S POLIKLINIKOU | 00607231 |
| UNIVERZITNÁ NEMOCNICA BRATISLAVA | 31813861 |
| DFNSP BANSKÁ BYSTRICA  | 37957937 |
| NÁRODNÝ ÚSTAV SRDCOVÝCH A CIEVNYCH CHORÔB, A.S. | 35971126 |
| VÝCHODOSLOVENSKÝ ÚSTAV SRDCOVÝCH A CIEVNYCH CHORÔB KOŠICE, A.S. | 36601284 |
| STREDOSLOVENSKÝ ÚSTAV SRDCOVÝCH A CIEVNYCH CHORÔB A.S. | 36644331 |
| NÁRODNÝ ONKOLOGICKÝ ÚSTAV BRATISLAVA | 00165336 |
| ONKOLOGICKÝ ÚSTAV SV.ALŽBETY BRATISLAVA  | 35681462 |
| VÝCHODOSLOVENSKÝ ONKOLOGICKÝ ÚSTAV, A.S. | 36603350 |
| NÁRODNÝ ÚSTAV REUMATICKÝCH CHORÔB  | 00165271 |
| NÁRODNÝ ÚSTAV TUBERKULÓZY, PĽÚCNYCH CHORÔB A HRUDNÍKOVEJ CHIRURGIE VYŠNÉ HÁGY | 00227811 |
| NÁRODNÝ ENDOKRINOLOGICKÝ A DIABETOLOGICKÝ ÚSTAV N. O. | 37983687 |
| VYSOKOŠPEC.ODB. ÚSTAV GERIATRICKÝ SV. LUKÁŠA N.O. | 31256911 |
| INŠTITÚT NUKLEÁRNEJ A MOLEKULÁRNEJ MEDICÍNY | 35562340 |
| SPORT & ENDO CLINIC S.R.O. | 35873272 |
| ŠPECIALIZOVANÁ NEMOCNICA PRE ORTOPEDICKÚ PROTETIKU BRATISLAVA, N.O. | 36077739 |
| ORL HUMENNÉ, S.R.O. | 36514969 |
| NZZ KARDIOCENTRUM NITRA SRO  | 36562882 |
| OFTAL S. R. O. | 36626406 |
| GPN S.R.O. | 36713422 |
| ŠROBÁROV ÚSTAV DET.TARCH, N.O.  | 37886479 |
| ŠPECIALIZOVANÁ NEMOCNICA SV.SVORADA,N.O  | 37971832 |
| ZELENÝ SEN, S. R. O. | 44184425 |
| MAMMACENTRUM SV. AGÁTY PROCARE, A.S. | 45964173 |

**Príloha 2: Skupiny charakterovo podobných nemocníc a základné sadzby**

Všeobecné nemocnice 1:

* všeobecné nemocnice poskytujúce ústavnú zdravotnú starostlivosť v základných odbornostiach ako vnútorné lekárstvo, pediatria, gynekológia, chirurgia, prípadne dlhodobo chorých
* komplexnosť poskytovanej zdravotnej starostlivosti, materiálno-technické vybavenie a personálne zabezpečenie predpokladá nižšiu medicínsko-ekonomickú náročnosť hospitalizačných prípadov

Všeobecné nemocnice 2:

* všeobecné nemocnice poskytujúce ústavnú zdravotnú starostlivosť minimálne v základných odbornostiach a tiež v ďalších odbornostiach ako neonatológia, neurológia, ortopédia, úrazová chirurgia a pod.
* komplexnosť poskytovanej zdravotnej starostlivosti, materiálno-technické vybavenie a personálne zabezpečenie predpokladá vyššiu medicínsko-ekonomickú náročnosť hospitalizačných prípadov

Všeobecné nemocnice 3:

* všeobecné nemocnice poskytujúce komplexnú ústavnú zdravotnú starostlivosť aj v špecializovaných odbornostiach, napr. plastická chirurgia, spondylochirurgia, a pod. na nadregionálnej úrovni
* komplexnosť poskytovanej zdravotnej starostlivosti, schopnosť riešiť zložité medicínske prípady a zodpovedajúce materiálno-technické vybavenie a personálne zabezpečenie predpokladá vysokú medicínsko-ekonomickú náročnosť hospitalizačných prípadov

Všeobecné nemocnice 4:

* všeobecné nemocnice poskytujúce komplexnú ústavnú zdravotnú starostlivosť aj v úzko špecializovaných odbornostiach jedinečných v celoslovenskej alebo na nadregionálnej úrovni
* komplexnosť poskytovanej zdravotnej starostlivosti, schopnosť riešiť aj tie najzložitejšie medicínske prípady a zodpovedajúce materiálno-technické vybavenie a personálne zabezpečenie predpokladá vysokú medicínsko-ekonomickú náročnosť hospitalizačných prípadov

Špecializované ústavy - ústavy srdcovo cievnych chorôb:

* špecializované ústavy pre liečbu kardiovaskulárnych chorôb vrátane úzko špecializovaných odborov v tejto oblasti
* komplexnosť poskytovanej špecializovanej zdravotnej starostlivosti, schopnosť riešiť aj tie najzložitejšie medicínske prípady a zodpovedajúce materiálno-technické vybavenie a personálne zabezpečenie predpokladá veľmi vysokú medicínsko-ekonomickú náročnosť hospitalizačných prípadov

Špecializované ústavy - onkologické ústavy:

* špecializované ústavy pre liečbu onkologických chorôb vrátane úzko špecializovaných odborov v tejto oblasti
* komplexnosť poskytovanej špecializovanej zdravotnej starostlivosti, schopnosť riešiť aj tie najzložitejšie medicínske prípady a zodpovedajúce materiálno-technické vybavenie a personálne zabezpečenie predpokladá vysokú medicínsko-ekonomickú náročnosť hospitalizačných prípadov

Špecializovane zamerané zdravotnícke zariadenia:

* ústavné zdravotnícke zariadenia zamerané na liečbu chorôb vo vybraných odbornostiach
* rozdielnosť a jedinečnosť ústavných zdravotníckych zariadení, tomu primeraná schopnosť riešiť rozdielne náročné prípady a zodpovedajúce materiálno-technické vybavenie a personálne zabezpečenie môže znamenať významné rozdiely v medicínsko-ekonomickej náročnosti hospitalizačných prípadov jednotlivých ústavných zdravotníckych zariadení

Ostatné zariadenia

* rozdielnosť a jedinečnosť ústavných zdravotníckych zariadení, tomu primeraná schopnosť riešiť rozdielne náročné prípady a zodpovedajúce materiálno-technické vybavenie a personálne zabezpečenie môže znamenať významné rozdiely v medicínsko-ekonomickej náročnosti hospitalizačných prípadov jednotlivých ústavných zdravotníckych zariadení
* pre túto skupinu je vhodné „skupinovú základnú sadzbu“ nahradiť základnou sadzbou Všeobecných nemocníc 1.